钦定古今图书集成/明伦汇编/氏族典/第567卷 > 《郑樵通志》 > 蒲察郑留
## 钦定古今图书集成/明伦汇编/氏族典/第567卷 > 《郑樵通志》 > 蒲察郑留

按《金史蒲察郑留传》：“郑留，字文叔，东京路斡底必剌
猛安人。大定二十二年进士，累官北京、临潢按察副
使，户部侍郎。御史台奏郑留前任北京称职，迁陕西
路按察使，改顺义军节度使。西京人李安兄弟争财，
按察使移郑留平理。会释奠孔子庙，郑留乃引安兄
弟与诸生叙齿，列坐会酒，陈说古之友悌数事。安兄”
弟感悟，誓不复争，乃相让而归田，改利涉军节度使。大
安初，徙安国军。二年，知庆阳府事。三年，夏人犯边，郑
留击走之。至宁元年，改知平凉府。贞祐二年，改东京
留守，致仕。贞祐四年，卒。郑留重厚，寡言笑，人不见其
喜愠，临终，取奏稿尽焚之。